విజయ్ కుమార్ ఖండ్రే

విజయ్ కుమార్ భీమన్న ఖండ్రే కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు భాల్కి శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.

విజయ్ కుమార్ ఖండ్రే తండ్రి భీమన్న ఖండ్రే వీరప్ప మొయిలీ మంత్రివర్గంలో రవాణా మంత్రిగా పని చేశాడు. ఆయన తమ్ముడు ఈశ్వర ఖండ్రే, బంధువు ప్రకాష్ ఖండ్రే గతంలో భాల్కి నుండి ఎమ్మెల్యేలుగా పని చేశారు.
రాజకీయ జీవితం
విజయ్‌కుమార్ ఖండ్రే తన తండ్రి అడుగుజాడల్లో రాజకీయాల్లోకి వచ్చి 1989 కర్ణాటక శాసనసభ ఎన్నికలలో భాల్కి శాసనసభ నియోజకవర్గం నుండి స్వతంత్ర అభ్యర్థిగా పోటీ చేసి తన సమీప ప్రత్యర్థి జనతాదళ్ అభ్యర్థి విజయ్ కుమార్ కేశవరావు కంజిపై 12,007 ఓట్ల మెజారిటీతో గెలిచి తొలిసారి శాసనసభ సభ్యుడిగా ఎన్నికయ్యాడు. ఆయన ఆ తరువాత భారత జాతీయ కాంగ్రెస్ పార్టీలో చేరి 1994 శాసనసభ ఎన్నికలలో కాంగ్రెస్ అభ్యర్థిగా పోటీ చేసి తన సమీప ప్రత్యర్థి  బీజేపీ అభ్యర్థి బాబూరావు మడ్కట్టిపై 17639 ఓట్ల మెజారిటీతో గెలిచి రెండోసారి శాసనసభ సభ్యుడిగా ఎన్నికయ్యాడు. 

విజయ్‌కుమార్ ఖండ్రే  1999 కర్ణాటక శాసనసభ ఎన్నికలలో భాల్కి శాసనసభ నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి  బీజేపీ అభ్యర్థి ప్రకాష్ ఖండ్రే చేతిలో 10,327 ఓట్ల తేడాతో ఓడిపోయాడు. 

మరణం
విజయ్‌కుమార్ ఖండ్రే 2019 ఏప్రిల్ 29న హైదరాబాద్‌లోని ఒక ప్రైవేట్ ఆసుపత్రిలో మరణించాడు. ఆయనకు భార్య, ఇద్దరు కుమార్తెలు ఉన్నారు.
మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారత జాతీయ కాంగ్రెస్ నాయకులు